open-index/open-wikipedia-markdown huggingface dataset:
Διαφοροποίηση θώκων

Ο όρος **διαφοροποίηση θώκων** ή **διαφοροποίηση οικοθέσεων** της οικολογίας, αναφέρεται στην διαδικασία κατά την οποία η φυσική επιλογή οδηγεί ανταγωνιζόμενα είδη σε υιοθέτηση διαφορετικών μοτίβων χρήσης πόρων ή αλλιώς διαφορετικούς θώκους. Αυτή η διαδικασία επιτρέπει σε δύο είδη τον διαχωρισμό συγκεκριμένων πόρων ώστε το ένα είδος να μην ανταγωνίζεται το άλλο όπως απαιτεί η αρχή του ανταγωνιστικού αποκλεισμού, έτσι επιτυγχάνεται η συνύπαρξη μέσω της διαφοροποίησης της πραγμάτωσης των οικολογικών θώκων τους. Η διαφοροποίηση θώκων ενδέχεται να μην συμβεί αν υπάρχει αρκετός γεωγραφικός ή οικολογικός χώρος ώστε να εκταθούν σε αυτόν οι οργανισμοί.

Η διαφοροποίηση θώκων είναι διεργασία η οποία συμβαίνει με αρκετούς διαφορετικούς τρόπους και σε ποικίλες χρονικές και χωρικές κλίμακες. Στις περισσότερες περιπτώσεις η διαφοροποίηση θώκων δημιουργεί σχέση ανάμεσα σε δύο είδη στην οποία ο τρέχων ανταγωνισμός είναι μικρός ή και ανύπαρκτος. Εξαιτίας αυτού, η παρουσία διαφοροποίησης θώκων μπορεί να είναι μεθοδολογικά δύσκολο να αποδειχθεί ή να αποδειχθεί η απουσία της. Η έλλειψη στοιχείων για τον τρέχων ή τον παρελθόντα ανταγωνισμό μπορεί να θολώσει τα όρια μεταξύ της περίπτωση δύο ανταγωνιστικών ειδών που διαφοροποιούν τους θώκους τους ώστε να είναι δυνατή η συμβίωση και αυτής δύο μη ανταγωνιστικών ειδών που καταλαμβάνουν παρόμοιους θώκους. Η διαφοροποίηση θώκων και ο ανταγωνισμός μεταξύ ειδών δεν μπορεί πάντα να θεωρείται ότι σχετίζονται.

Ένα παράδειγμα του διαχωρισμού πόρων είναι επτά είδη σαύρας του γένους *[[Anolis]]* στα τροπικά βροχοδάση, τα οποία έχουν κοινές διατροφικές ανάγκες, κυρίως έντομα. Αποφεύγουν τον ανταγωνισμό με το να καταλαμβάνουν διαφορετικούς τομείς του βροχοδάσους. Κάποιες ζουν στο στρώμα φύλλων του εδάφους ενώ άλλες στα σκιερά κλαδιά, αποφεύγοντας έτσι τον ανταγωνισμό για την τροφή σε αυτούς τους τομείς. Όλοι οι φυσικοί πόροι είναι αντικείμενα διαχωρισμού, όπως ο χώρος, η τροφή και οι θέσεις για φωλιές. Αυτό μειώνει τον ανταγωνισμός μεταξύ παρόμοιων ειδών.

## Παραπομπές


Κατηγορία:Οικολογία
Κριτόλαος

Ο **Κριτόλαος** ήταν στρατηγός της Αχαϊκής Συμπολιτείας. Εκλέχθηκε το 146 π.Χ. και οδήγησε τους Αχαιούς στην τελική σύγκρουση με τους Ρωμαίους που σήμανε και την οριστική μετατροπή της αρχαίας Ελλάδας στην ρωμαϊκή επαρχία της Αχαΐας.
## Βιογραφία
Μετά το θάνατο του στρατηγού Καλλικράτη η ρήξη στις σχέσεις Ρωμαίων και Αχαιών έφτασε στα άκρα με την εκλογή του φιλοπόλεμου στρατηγού Κριτόλαου το 146 π.Χ. Τον οποίο ο Παυσανίας κατηγορεί για ύποπτα  οικονομικά συμφέροντα που τον οδήγησαν στην επιλογή της σύγκρουσης. Ο Κριτόλαος ενθουσίασε τους Αχαιούς μαζί με το Θηβαίο Βοιωτάρχη Πυθέα που του υποσχέθηκε αμέριστη συνδρομή. Οδηγώντας στην ουσία τις τότε ισχυρότερες ελληνικές πόλεις σε μία σχεδόν γενικευμένη αντιρωμαϊκή εξέγερση. Οι Ρωμαίοι ήρθαν ως υπερασπιστές εκτός από της αυτονομίας των Σπαρτιατών που είχαν ενταχθεί στην Αχαϊκή Συμπολιτεία και των Φωκέων και Ευβοέων που είχαν διαφορές με τους Θηβαίους. Αποφάσισαν να στείλουν τον ύπατο Λεύκιο Μόμμιο (που αποκλήθηκε αργότερα και Αχαϊκός) εναντίον των Αχαιών και των Θηβαίων. Ο Ρωμαίος στρατηγός Μέτελλος που στάθμευε ήδη στη Μακεδονία (είχε μόλις καταπνίξει εξέγερση των υποταγμένων Μακεδόνων) με ισχυρές δυνάμεις, θεώρησε σκόπιμο να μην περιμένει τον Μόμμιο και αποφάσισε να πολεμήσει ο ίδιος τους Αχαιούς. Ο Κριτόλαος την περίοδο εκείνη πολιορκούσε την Ηράκλεια στη Φθιώτιδα που είχε αρνηθεί να ενταχθεί στην Συμπολιτεία. Όταν προσέγγισε ο Κόιντος Καικίλιος Μέτελλος το στράτευμα του Κριτόλαου, αυτός δεν επέλεξε να οχυρωθεί στις Θερμοπύλες ή κατά μία άλλη εκδοχή αιφνιδιάστηκε και ηττήθηκε ολοκληρωτικά στη Σκάρφεια της Λοκρίδας (στο σημείο περίπου που είναι σήμερα ο δορυφορικός σταθμός του ΟΤΕ). Συνέπεια των τραγικών στρατηγικών λαθών του Κριτόλαου και της επακόλουθης ασυνεννοησίας και ακαταστασίας του στρατού του, ήταν να διαλυθούν οι άνδρες του και να μην προλάβουν ουσιαστικά να παραταχθούν σε μάχη. Πολλοί σκοτώθηκαν και χίλιοι αιχμαλωτίστηκαν, οι περισσότεροι διέφυγαν. Ο Κριτόλαος χάθηκε χωρίς να βρεθεί, *μάλλον πνίγηκε στους βάλτους* όπως τον ειρωνεύεται ο Παυσανίας. Χίλιοι επίλεκτοι Αρκάδες οπλίτες (λογάδες) βρέθηκαν αποκομμένοι στην Ελάτεια της Φωκίδας, αλλά οι Φωκείς δεν τους προσέφεραν καταφύγιο μαθαίνοντας τα νέα της καταστροφής. Αυτό είχε ως συνέπεια να καταφύγει το απόσπασμα αυτό στην Χαιρώνεια και έτσι να βρεθεί αντιμέτωπο με το σύνολο της δύναμης του Μέτελου και να καταστραφεί ολοκληρωτικά. Ο Παυσανίας ισχυρίζεται ότι ήταν θεία δίκη να πέσουν στο σημείο εκείνο ακριβώς, γιατί οι πρόγονοί τους πριν χρόνια δεν συνέτρεξαν τους Θηβαίους στην προηγούμενη Μάχη της Χαιρώνειας κατά του Φιλίππου.
Τα αποτελέσματα της καταστροφικής Μάχης της Σκάρφειας, ήταν η εκκένωση Θήβας και των Μεγάρων και η τελική σύγκρουση των συσσωματωμένων δυνάμεων του Μέτελλου και του Μόμμιου που κατέφθασε, στη Μάχη της Λευκόπετρας, εναντίον του τελευταίου στρατηγού της Αχαϊκής Συμπολιτείας, Δίαιου του Μεγαλοπολίτη.

## Πηγές
* Πολυβίου, Ιστορίαι, 38.9-11, 39. 
* Παυσανίας, Ελλάδος Περιήγησις, Αχαϊκά, XIV και XV

Κατηγορία:Στρατηγοί Αχαϊκής Συμπολιτείας
Κατηγορία:Αρχαίοι Μεγαλοπολίτες
Πυθέας ο Θηβαίος

Ο **Πυθέας ο Θηβαίος** υπήρξε Βοιωτάρχης το 146 π.Χ. και σε συνεργασία με τον στρατηγό της Αχαϊκής Συμπολιτείας Κριτόλαο ενθουσίασε τους Βοιωτούς και τους οδήγησε σε συμμαχία με τους Αχαιούς και σε πολεμική σύγκρουση με τους Ρωμαίους. Ο Πυθέας ήλθε σε συνεννόηση με τον Κριτόλαο και του υποσχέθηκε αμέριστη συνδρομή στις ενέργειές του. Οι Ρωμαίοι αποφάσισαν να κηρύξουν τον πόλεμο εναντίον των Αχαιών και των Θηβαίων, τους τελευταίους με την αιτιολογία ότι είχαν καταλύσει την αυτονομία των των Φωκέων και Ευβοέων. Μετά τη συντριβή και ο θάνατο του Κριτόλαου στη Μάχης της Σκάρφειας, ο Ρωμαίος στρατηγός Μέτελλος εισέβαλε στη Βοιωτία και την πόλη της Θήβας. Ο Πυθέας αιχμαλωτίστηκε και εκτελέστηκε. 

## Πηγές
* Πολυβίου: Ιστορίαι, 39.7
* Παυσανία: *[[Ελλάδος Περιήγησις]]*, *Αχαϊκά*, XIV.6 και XV.10 

Κατηγορία:Αρχαίοι Έλληνες στρατηγοί
Κατηγορία:Αρχαίοι Βοιωτοί
Πρωτάθλημα καλαθοσφαίρισης Α2 εθνικής κατηγορίας ανδρών 2010-2011

Η πρώτη φάση της διοργάνωσης διήρκεσε από τις 30 Οκτωβρίου 2010 έως τις 19 Φεβρουαρίου 2011. Η δεύτερη φάση ξεκίνησε στις 25 Φεβρουαρίου και ολοκληρώθηκε στις 11 Ιουνίου 2011. Πρωταθλήτρια της κατηγορίας αναδείχτηκε η ομάδα του Κ.Α.Ο. Δράμας για δεύτερη φορά στην ιστορία της.

**Στοιχεία**
* Πρωταθλητής της χρονιάς αναδείχτηκε ο σύλλογος Κ.Α.Ο. Δράμας, ο οποίος εξασφάλισε την πρώτη θέση κατά την 26η αγωνιστική. Παράλληλα σφράγισε την επιστροφή του στην κορυφαία κατηγορία του ελληνικού πρωταθλήματος μετά από μία δεκαετία.
* Την άνοδο της στην Α1 Κατηγορία εξασφάλισε επίσης η ομάδα του Α.Γ.Ο. Ρεθύμνου.
* Τον υποβιβασμό στη Β' Εθνική Κατηγορία γνώρισαν οι ομάδες: Α.Ε. Ολυμπιάς Πατρών, Α.Σ. Κόροιβος Αμαλιάδας και Α.Ο. Νήαρ Ηστ Καισαριανής.

**Παραπομπές**


**Εξωτερικοί σύνδεσμοι**
*Βαθμολογία Α2 Ανδρών 2010-11 στην επίσημη ιστοσελίδα της ΕΟΚ.
*Αποτελέσματα Α2 Ανδρών 2010-11 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2010 2011
Πρωταθλημα Ελλαδος Α2 Ανδρων 2010 2011
Μαγνητικός διαχωρισμός

Ο **μαγνητικός διαχωρισμός** είναι μέθοδος φυσικού διαχωρισμού μιγμάτων που στηρίζεται στον μαγνητισμό. Τα μαγνητικά συστατικά έλκονται από έναν μαγνήτη, ενώ τα υπόλοιπα συστατικά δεν μετακινούνται, επιτυγχάνοντας τον διαχωρισμό. Συνήθως το μίγμα τοποθετείται κάτω από το μαγνήτη, ώστε να βοηθήσει η βαρύτητα στο διαχωρισμό. Αυτή η μέθοδος εφαρμόζεται στην ανακύκλωση σκουπιδιών διαχωρίζοντας τα μέταλλα από τα σκουπίδια. Ωστόσο υπάρχουν μέταλλα που δεν μαγνητίζονται, οπότε χρειάζεται να ανακυκλώνονται μέσω ειδικών κάδων.

Κατηγορία:Μέθοδοι διαχωρισμού μιγμάτων
Κατηγορία:Βιομηχανικές διεργασίες
Κατηγορία:Μαγνητισμός
Ηλεκτρικός διαχωρισμός

**Ηλεκτρικός διαχωρισμός** είναι μια φυσική μέθοδος διαχωρισμού μιγμάτων που στηρίζεται στον στατικό ηλεκτρισμό. Μερικά συστατικά του μίγματος ηλεκτρίζονται, ώστε να έλκονται από τα ήδη ηλεκτρισμένα σώματα, συνήθως μεταλλικές πλάκες. Το υπόλοιπο μίγμα απομακρύνεται. Αυτή η μέθοδος εφαρμόζεται συνήθως σε εργοστασιακά καυσαέρια. Τα σωματίδια έλκονται από τις πλάκες, ενώ ο υπόλοιπος αέρας ρέει.

Κατηγορία:Χημικές διεργασίες
Εκχύλιση

**Εκχύλιση** είναι μια φυσική μέθοδος διαχωρισμού μιγμάτων. Μέσα στην υγρή φάση τοποθετούνται τμήματα της στερεάς φάσης. Οι ευδιάλυτες ουσίες διαλύονται στην υγρή φάση διαχωρίζοντας τες από τις αδιάλυτες της στερεάς φάσης. 

Η εκχύλιση είναι μια υδρομεταλλουργική κατεργασία η οποία περιγράφεται στο λήμμα της υδρομεταλλουργίας.

Εκχύλιση ονομάζεται η μεταφορά μιας ουσίας από μια φάση στην οποία βρίσκεται με τη μορφή διαλύματος ή αιωρήματος σε μια άλλη υγρή φάση. Η μεταφορά αυτή είναι δυνατή επειδή η ουσία κατανέμεται στις δύο φάσεις με ορισμένη αναλογία. Η εκχύλιση μπορεί να χρησιμοποιηθεί για το διαχωρισμό μίγματος υγρών ή στερεών ουσιών.
Γενικότερα η παραλαβή οργανικών ουσιών από αιωρήματα, γίνεται με ανάμιξη του υδατικού μίγματος με ένα μη αμαμιγνυόμενο με το νερό οργανικό διαλύτη, το προϊόν μεταφέρεται στην οργανική στοιβάδα και μπορεί να ανακτηθεί με την απομάκρυνση του διαλύτη. Στις περισσότερες περιπτώσεις η ανάμιξη των δύο φάσεων γίνεται σε διαχωριστικό χωνί, όπου αναταράσσονται έτσι ώστε να έλθουν σε στενή επαφή και να αποκατασταθεί ισορροπία των διαλυμένων ουσιών στις δύο φάσεις οπότε και διαχωρίζονται.
πηγη:http://chimikoergastirio.blogspot.com

Κατηγορία:Φυσικές διεργασίες
Κατηγορία:Εργαστηριακές τεχνικές
Κατηγορία:Μέθοδοι διαχωρισμού μιγμάτων
Απόχυση

**Απόχυση** είναι φυσική μέθοδος διαχωρισμού ενός υγρού ετερογενούς μείγματος. Αυτή η μέθοδος εφαρμόζεται σε υγρά μείγματα στα οποία υπάρχει στερεό συστατικό το οποίο υπό κανονικές συνθήκες είναι αδιάλυτο, αλλά λόγω πρόσφατης αναταραχής του μείγματος έχει διασκορπιστεί μέσα στην υγρή φάση. Το μείγμα αφήνεται σε ηρεμία για κάποιο χρονικό διάστημα και το στερεό συστατικό καθιζάνει, δηλαδή σχηματίζει ηθμό. Αργότερα, η υγρή φάση δεν απομακρύνεται, ώστε να μην συνεχιστεί ο διαχωρισμός. Η μέθοδος της απόχυσης μπορεί να πραγματοποιηθεί και με δύο υγρά τα οποία δεν αναμειγνύονται μεταξύ τους (π.χ. λάδι και νερό). Η μέθοδος αυτή δεν εγγυάται ακριβές αποτέλεσμα καθώς στις περισσότερες περιπτώσεις ενδέχεται να υπάρξει μικρή απώλεια της ζητούμενης ουσίας.
 

Κατηγορία:Χημικές διεργασίες
Διαπίδυση

**Διαπίδυση** είναι μια φυσική μέθοδος διαχωρισμού αέριων μιγμάτων. Το άεριο μίγμα πιέζεται μέσω ενός πορώδους υλικού. Σύμφωνα με το νόμο του Γκράχαμ το αέριο με τη μικρότερη γραμμομοριακή μάζα κινείται πιο γρήγορα πετυχαίνοντας διαχωρισμό. Αυτή η μέθοδος χρησιμοποιείται στον εμπλουτισμό του Ουρανίου, διαχωρίζοντας το Ουράνιο 238 με το Ουράνιο 235, το οποίο είναι ραδιενεργό.

Κατηγορία:Χημικές διεργασίες
Κατηγορία:Μέθοδοι διαχωρισμού μιγμάτων
Κοσκίνιση

Η **κοσκίνιση** είναι μέθοδος φυσικού διαχωρισμού ετερογενών μειγμάτων που περιέχουν συστατικό σε στερεή μορφή του οποίου τα μέρη είναι μεγαλύτερα από ένα ελάχιστο μέγεθος. Το κοσκίνισμα γίνεται με ένα συγκεκριμένο αντικείμενο, το **κόσκινο**.

Το κόσκινο έχει τρύπες, το μέγεθος των οποίων επιτρέπει τη διέλευση μόνο των αερίων, των υγρών και όσων στερεών έχουν μικρότερο μέγεθος. Το κόσκινο χρησιμοποιείται κυρίως στη μαγειρική. Ιδίως χρησιμοποιείται στο αλεύρι και την άχνη ζάχαρη όταν έχουν *σβωλιάσει*. Μετά από κάποιο καιρό αποθήκευσης μερικά σημεία του αλευριού ή της ζάχαρης έχουν απορροφήσει υγρασία σχηματίζοντας σβώλους. Αυτά είναι κατά κανόνα είναι μεγαλύτερα από το υπόλοιπο αλεύρι ή ζάχαρη που είναι σε μορφή σκόνης. Έτσι, με το κοσκίνισμα διαχωρίζονται οι σβώλοι από την σκόνη βελτιώνοντας την ποιότητα.

Κατηγορία:Χημικές διεργασίες
Κατηγορία:Μέθοδοι διαχωρισμού μιγμάτων
Διαλογή

**Διαλογή** είναι φυσική μέθοδος διαχωρισμού ετερογενών μιγμάτων στερεών με απτό μέγεθος. Το μίγμα απλώνεται και μια ομάδα ανθρώπων επιλέγουν τα συστατικά που ενδιαφέρουν από το μίγμα. Η διαλογή είναι η μόνη μη μηχανιστική μέθοδος διαχωρισμού τουλάχιστον αρχικά. Στηρίζεται στην αντίληψη των διαλογέων. Η μέθοδος αυτή χρησιμοποιείται συνήθως σε προϊόντα από εμπόρους και καταναλωτές, όπως συμβαίνει για παράδειγμα στη λαϊκή αγορά. Μια άλλη εφαρμογή υπάρχει στην ανακύκλωση σκουπιδιών ως πρώτο στάδιο διαχωρισμού.

Κατηγορία:Φυσικές διεργασίες
Ταφικός Περίβολος Α'

Ο **ταφικός περίβολος Α**' των Μυκηνών υπήρξε το βασιλικό νεκροταφείο των Μυκηναίων ηγεμόνων κατά τον 16ο αιώνα π.Χ., της πρώιμης εποχής του Μυκηναϊκού Πολιτισμού. Βρίσκεται εντός των τειχών της ακρόπολης, νοτιοανατολικά και σε μικρή απόσταση από την κύρια είσοδο, γνωστή ως Πύλη των Λεόντων. Αρχικά ο περίβολος βρισκόταν εκτός των οχυρώσεων των Μυκηνών, όμως με την επέκταση του 13ου αιώνα π.Χ. συμπεριλήφθηκε εντός αυτών. Οι ταφικοί περίβολοι Α', όπως και ο Β', ο τελευταίος εκτός των τειχών, αποτελούν σταθμό στην πρώιμη περίοδο του Μυκηναϊκού πολιτισμού.

thumb|left|Επιτύμβια στήλη που παριστάνει πιθανόν αρματοδρομία.
Ο χώρος ήρθε στην επιφάνεια από τον αρχαιολόγο Ερρίκο Σλήμαν το 1876, ακολουθώντας τις περιγραφές του Ομήρου και του Παυσανίας. Ανάμεσα στα πλούσια ευρήματα ανακαλύφθηκε και σειρά χρυσών νεκρικών προσωπείων, ένα από το οποίο είναι γνωστό ως Μάσκα του Αγαμέμνονα. Την ονομασία την έλαβε από τον ίδιο τον Σλήμαν, όμως αποδείχτηκε τελικά ότι το προσωπείο ανήκε σε ηγεμόνα που έζησε τρεις αιώνες νωρίτερα από την υποτιθέμενη εποχή του μυθικού Αγαμέμνονα.

## Παραπομπές


Κατηγορία:Αρχαία νεκροταφεία στην Ελλάδα
Κατηγορία:Μυκήνες
Κατηγορία:Ερρίκος Σλήμαν
Εξετάσεις αίματος

Οι **Εξετάσεις αίματος** και ούρων ή άλλων υγρών του σώματος είναι μια εργαστηριακή εξέταση που πραγματοποιείται σε αίμα που έχει προηγουμένως απομονωθεί από μια φλέβα στο αντιβράχιο με τη χρήση μιας βελόνας. Έχει σαν σκοπό την μέτρηση ουσιών και βιοχημικών παραγόντων, με σκοπό τη διάγνωση ασθενειών. Ορισμένες εξετάσεις είναι απλές και κοινές, και γίνονται σε καθημερινή βάση σε όλα τα μικροβιολογικά εργαστήρια, ενώ ορισμένες είναι εξειδικευμένες, απαιτούν ειδικό και πανάκριβο εξοπλισμό και γίνονται μόνο σε εξειδικευμένα επί τούτου εργαστήρια. Τέτοιες εξετάσεις είναι π.χ. οι ιολογικές αναλύσεις (εργαστήρια Pasteur), η ανάλυση DNA, ο έλεγχος γονιδιακών ανωμαλιών, κλπ. Αν και χρησιμοποιείται ο όρος **Εξετάσεις αίματος** εντούτοις οι περισσότερες εξετάσεις ρουτίνας γίνονται στο Πλάσμα (αίματος), αντί να χρησιμοποιηθούν κύτταρα αίματος.

## Απομόνωση αίματος
Ο φλεβοκαθετηριασμός είναι μια πολύ χρήσιμη μέθοδος απομόνωσης αίματος, καθώς είναι μια σχετικά μη επεμβατική μέθοδος προκειμένου να απομονωθούν κύτταρα και εξωκυττάριο υγρό από το σώμα για εργαστηριακό έλεγχο. Επειδή το αίμα κυκλοφορεί σε όλο το σώμα, λειτουργώντας σαν μέσο παροχής Οξυγόνου και θρεπτικών στοιχείων και οδηγώντας τις ουσίες που πρέπει να αποβληθούν στα εκκριτικά συστήματα, το κυκλοφορικό σύστημα επηρεάζει ή επηρεάζεται από πολλές παθολογικές καταστάσεις. Για αυτό το λόγο οι εξετάσεις αίματος είναι οι συχνότερα απαιτούμενες εργαστηριακές εξετάσεις. Οι νοσηλευτές/νοσηλεύτριες είναι συνήθως αυτοί που εκτελούν την πράξη της αιμοληψίας, σε ειδικές περιπτώσεις όμως μπορούν να προβούν σε αυτή και γιατροί.

## Εξετάσεις Αιματολογικές

* Γενική εξέταση αίματος 
* Βιταμίνη Β12 επίπεδα ορού
* Φερριτίνη (Fer)
* Φυλικό Οξύ επίπεδα ορού
* Οροαντίδραση Coobs
* Ηλεκτροφόρηση Αιμοσφαιρίνης 
* Σίδηρος Ορού (Fe+++)
* Ταχύτητα Καθιζήσεως Ερυθρών (ΤΚΕ)
* Χρόνος Ροής-Πήξεως (Lee-White)
* Χρόνος Προθρομβίνης (Quick)

## Βιοχημικές εξετάσεις

Με τις βασικές αιματολογικές εξετάσεις είναι δυνατόν να μετρηθεί το Νάτριο, το Κάλιο, το Χλώριο, τα διττανθρακικά, η Ουρία αίματος, το Μαγνήσιο, η Κρεατινίνη και η Γλυκόζη στο αίμα. Μερικές φορές περιλαμβάνεται και το Ασβέστιο.

Μερικές εξετάσεις αίματος, όπως είναι αυτές για τη μέτρηση της Γλυκόζης ή της Χοληστερίνης, απαιτούν νηστεία οχτώ με δώδεκα ώρες πριν την αιμοληψία.

Στην πλειονότητα των εξετάσεων αίματος, το αίμα απομονώνεται από τη φλέβα του ασθενούς. Παρόλα αυτά άλλες πιο ειδικές δοκιμασίες, όπως η μέτρηση αερίου αρτηριακού αίματος, απαιτούν αίμα αρτηριακής προέλευσης. Η ανάλυση των αερίων του αρτηριακού αίματος χρησιμεύει στον έλεγχο των επιπέδων του αίματος σε Διοξείδιο του άνθρακα και Οξυγόνο, που σχετίζονται με την πνευμονική λειτουργία, αλλά και στη μέτρηση του PΗ του αίματος.

* Αλδολάση (Αldolase, ADL)
* Αλβουμίνη Ορού (ALB)
* Αμινοτρανσφεράση Ασπαρτική (AST, SGOT)
* Αμινοτρανσφεράση Αλανίνης (ALT, SGPT)
* Αμυλάση (Amylase, AMS): Αυξημένες τιμές δείχνουν Παγκρεατίτιδα
* Γαλακτική Δεϋδρογενάση LDH + Ισοένζυμα
* Γάμμα Γλουταμυλική Τρανσπεπτιδάση γ-GT,ήGGT
* Γλυκόζη (σάκχαρο) αίματος (GLU)
* Γλυκοζυλιωμένη Αιμοσφαιρίνη (ΦΤ USA

Κατηγορία:Ιατρικές εργαστηριακές εξετάσεις
Αντίπατρος ο Ετησίας

Ο **Αντίπατρος**, ο επονομαζόμενος *Ετησίας* από τη Δυναστεία των Αντιπατριδών, υπήρξε ηγεμόνας του Βασιλείου της Μακεδονίας για ολιγοήμερη περίοδο κατά το έτος 279 π.Χ., χρονιά κατά την οποία τη χώρα χαρακτήριζε μεγάλη πολιτική αστάθεια.

Μετά τον θάνατο του ηγεμόνα τους, Πτολεμαίου Κεραυνού, οι Μακεδόνες όρισαν ως διάδοχό του τον αδελφό του, Μελέαγρο. Ωστόσο τον εκθρόνισαν μετά από μόλις δύο μήνες, καθώς αποδείχθηκε ανάξιος κυβερνήτης. Στη θέση του, από τη στιγμή που δεν υπήρχε άλλο κατάλληλο εν ζωή μέλος βασιλικού οίκου, έδωσαν τον θρόνο στον Αντίπατρο, γιό του Φιλίππου, αδελφού του Κάσσανδρου. Ωστόσο αντικαταστάθηκε από τον Σωσθένη μόλις 45 ημέρες μετά, καθώς οι στρατιωτικές ικανότητες του Αντίπατρου κρίθηκαν πολύ φτωχές για να αντιμετωπίσει αποτελεσματικά την απειλή των Γαλατών εισβολέων. Οι Μακεδόνες αποκαλούσαν έκτοτε τον Αντίπατρο «ο Ετησίας», καθώς η βασιλεία του συνέπεσε με την περίοδο που φυσούσαν οι Ετήσιοι Άνεμοι (Μελτέμια). Τελικά, κατά τη διάρκεια της ηγεμονίας του Σωσθένη η απειλή απομακρύνθηκε και ο ίδιος πέθανε μετά από δύο πλήρη έτη διακυβέρνησης των συμπατριωτών του.

## Βιβλιογραφία
*Ευσέβιος, «Χρονικόν», 235 

Κατηγορία:Δυναστεία των Αντιπατριδών
Γουαδαλούπε (ποταμός)

Ο ποταμός **Γουαδαλούπε**, ή **Ρίο Γουαδαλούπε**, ή  **Γκουαδαλόχε** είναι ποταμός της κεντρικής Ιβηρικής χερσονήσου (Ισπανία).

Πηγάζει από την ομώνυμη οροσειρά Σιέρρα ντε Γουαδαλούπε κοντά στην ομώνυμη πόλη Γουαδαλούπε στην Εστρεμαδούρα, όπου μετά από ένα ρου 40,5 χλμ. εκβάλει στον ποταμό Γουαδιάνα, (στα σύνορα με την Πορτογαλία), του οποίου και αποτελεί τελικά παραπόταμο. Η λεκάνη απορροής του Γουαδαλούπε φθάνει περίπου τα 380 τ.χλμ. και βρίσκεται μεταξύ της παραπάνω οροσειράς και του διερχόμενου νότια ποταμού Γουαδιάνα.

Το όνομα του ποταμού είναι σύνθετο, από την αραβική λέξη "γκουάντα" = ποταμός και τη λατινική lupus = λύκος ή φως.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Ισπανίας
Χρήστος Στυλιανέας

Ο **Χρήστος Στυλιανέας** (Πειραιάς, 26 Ιανουαρίου 1944 - Πάτρα, 13 Οκτωβρίου 2019) ήταν Έλληνας τραγουδιστής, τραγουδοποιός, συνθέτης, στιχουργός, μπουζουξής και κιθαρίστας που θεωρήθηκε αυθεντία στο λαϊκό τραγούδι.

## Βιογραφικά στοιχεία
Γεννήθηκε στον Πειραιά, σπούδασε στην Πάντειο και ήταν εγκατεστημένος από το 1984 στην Πάτρα, δραστηριοποιούμενος στο χώρο του ρεμπέτικου και στο λαϊκό τραγούδι. Αυτοδίδακτος και με ταλέντο, ξεκίνησε να τραγουδάει στις γειτονιές του Πειραιά από μικρό παιδί. Το 1967 ξεκίνησε την θητεία του στη δισκογραφία. Ασχολήθηκε, επίσης, με τη ζωγραφική και την αγιογραφία με πολλά πρωτότυπα έργα του να βρίσκονται σε ιερούς ναούς, μοναστήρια και ιδιωτικές συλλογές, σε Ελλάδα και εξωτερικό.

Συνεργάστηκε σε μπουάτ της Αθήνας με σημαντικούς καλλιτέχνες της εποχής. Το 1968 για μια σεζόν εμφανίστηκε με τη Σωτηρία Μπέλλου στις «Νεφέλες», στην Πλάκα. Εκτός από τις προσωπικές του δισκογραφικές δουλειές, είχε αρκετές συμμετοχές σε άλμπουμ, ενώ έντυσε μουσικά και στιχουργικά τη δουλειά «Εδώ Σαχάρα» (1992) της Σόφης Παππά. Τραγούδια του έχουν ερμηνεύσει διάφοροι καλλιτέχνες. Έδινε το "παρών" σε δίσκους και άλλων καλλιτεχνών είτε ως ερμηνευτής, είτε ως δημιουργός, ορισμένες φορές με το ψευδώνυμο «Φιλέας». Έχει επίσης μελοποιήσει βιβλικά αποσπάσματα, όπως τμήματα από το *[[Άσμα Ασμάτων]]* και το *Κεφάλαιο της αγάπης* του Αποστόλου Παύλου.

Στις 15 Μαϊου 1975 παντρεύτηκε τη Βούλα Γκάνια (λογίστρια-μουσικό-μοντελίστ), με την οποία απέκτησαν 5 παιδιά, την Ευτυχία, τη Δέσποινα, την Ιουστίνη, τη Σοφία και τον Κωσταντίνο.

Ο Χρήστος Στυλιανέας απεβίωσε στις 13 Οκτωβρίου 2019. Τα συλλυπητήριά του στην οικογένεια και στους οικείους του εξέφρασε και ο δήμαρχος της Πάτρας Κώστας Πελετίδης.

## Δισκογραφία
Στους LP δίσκους του (ατομικούς και συμμετοχές) περιλαμβάνονται οι τίτλοι:
* «Κραυγή στα πέρατα» (1976) 
*«Η φωτογραφία» (1979)
*«Φθινοπωρινές αναμνήσεις» (1982)
* «Έξω ντέρτια» (1984) 
* «Ζιγκ Ζαγκ - Απ' το "Χάραμα" της Πάτρας» (1985)
* «Ο λαϊκός τραγουδιστής» (1988)
* «Αγαπάω» (1989) 
* «Θα περάσεις με κόκκινο φως» (1991)
* «Εδώ Σαχάρα» (1992) 
* «Παραβάτης» (1992)
*«Προσεχώς μπορεί» (1994)

Μετά από 25 χρόνια, τον Οκτώβριο του 2019, κυκλοφόρησε το νέο CD του Χρήστου Στυλιανέα με τίτλο *Τα τραγούδια της ζωής μας*, το οποίο εκδόθηκε από την εταιρεία Agape το 2018, σε μουσική δική του και ενορχήστρωση του Νίκου Παπαδογιώργου και με τη συμμετοχή σπουδαίων μουσικών. Ο Χρήστος Στυλιανέας πρόλαβε και είδε την τελευταία του δουλειά.

## Παραπομπές


Κατηγορία:Λαϊκοί τραγουδιστές
Κατηγορία:Ρεμπέτες
Κατηγορία:Έλληνες τραγουδιστές
Κατηγορία:Έλληνες μπουζουκτσήδες
Ελικών (Δεκαπενθήμερον φιλολογικόν περιοδικόν)

Ο **Ελικών** ήταν δεκαπενθήμερο «φιλολογικόν περιοδικόν ομώνυμου Φιλολογικού ομίλου φοιτητών» της Πάτρας. Κυκλοφόρησαν εννέα τεύχη του κατά το 1919. Μεταξύ των συνεργατών συγκαταλέγονταν ο νεαρός τότε Παναγιώτης Κανελλόπουλος καθώς και άλλες προσωπικότητες των γραμμάτων της τοπικής κοινωνίας (Λεωνίδας Ζώης, Νικόλαος Κυπαρίσσης, Μάκης Αθανασίου, Τέλης Τουρνάς κ.ά.). 

Το περιεχόμενο και των εννέα τευχών έχει ψηφιοποιηθεί και ευρετηριαστεί στη ψηφιακή συλλογή «Δανιηλίς» στο πλαίσιο σχετικής συνεργασίας της Βιβλιοθήκης & Κέντρου Πληροφόρησης του Πανεπιστημίου Πατρών και της Δημοτικής Βιβλιοθήκης Πατρών.

## Πηγές

* 

## Δικτυακοί τόποι
*Ψηφιακή Συλλογή Δανιηλίς: Ψηφιακά Τεκμήρια Δημοτικής Βιβλιοθήκης Πατρών - Βιβλιοθήκη & Κέντρο Πληροφόρησης, Πανεπιστήμιο Πατρών -*Ανοικτή Πρόσβαση στο πλήρες κείμενο των άρθρων του περιοδικού*

Κατηγορία:Περιοδικά με τόπο έκδοσης την Πάτρα
Κατηγορία:Ελληνικά λογοτεχνικά περιοδικά
Μοριακή σκέδαση

**Μοριακή σκέδαση** ή **σκέδαση Ρέιλι** (συνήθως απαντάται ως **σκέδαση Rayleigh**) είναι το είδος της σκέδασης της ηλεκτρομαγνητικής ακτινοβολίας που οφείλεται στα μόρια του υλικού. Η σκέδαση γίνεται σημαντική όταν το μήκος κύματος της ηλεκτρομαγνητικής ακτινοβολίας είναι αρκετά μεγαλύτερο από τη διάμετρο των μορίων, συνήθως τουλάχιστον 10 φορές μεγαλύτερο. Η σκέδαση Ρέιλι είναι ελαστική, δηλαδή η ενέργεια και συχνότητα της σκεδαζόμενης ακτινοβολίας είναι ίσες με τις αντίστοιχες της προσπίπτουσας. Επιπλέον, η σκέδαση είναι πολωμένη, ενώ είναι εντονότερη κατά τη διεύθυνση της πρόσπτωσης και προς τις δύο κατευθύνσεις.

## Πηγές
* 
* 
* 

Κατηγορία:Οπτική
Σκέδαση Μι

**Σκέδαση Μι** (συνήθως απαντάται ως **σκέδαση Mie**) είναι η σκέδαση των ηλεκτρομαγνητικών κυμάτων των οποίων το μήκος κύματος είναι μικρότερο ή συγκρίσιμο με τη διάμετρο των σκεδαστών. Η σκέδαση αυτή γίνεται κυρίως κατά την κατεύθυνση της ακτινοβολίας και δεν είναι πολωμένη. Το θεωρητικό μοντέλο της είναι μια σφαίρα με διαφορετικό συντελεστή διάθλασης από το εξωτερικό περιβάλλον στο οποίο ισχύουν η κυματική και οι εξισώσεις του Μάξγουελ.

## Πηγές
*
*

Κατηγορία:Οπτική
Αντόνιο Ματσάδο

Ο **Αντόνιο Θιπριάνο Χοσέ Μαρία Ματσάδο Ρουίθ**,
(, 26 Ιουλίου 1875 – 22 Φεβρουαρίου 1939) ήταν Ισπανός ποιητής, γεννημένος στη Σεβίλλη. Το πρώιμο έργο του εντάσσεται στο κίνημα του μοντερνισμού και αποτελεί μια από τις δεσπόζουσες μορφές του ισπανικού λογοτεχνικού κινήματος γνωστού ως η *«Γενιά του '98»* (1898). Τα έντονα δημοκρατικά του αισθήματα τον ώθησαν στο να αφήσει την πατρίδα του κατά την περίοδο της  φρανκικής δικτατορίας και τελικά να αφήσει την τελευταία του πνοή λίγο καιρό αργότερα, εξαιτίας της τεταμένης κατάστασης της υγείας του.

## Εργογραφία
### Ισπανική γλώσσα
* *Soledades* (1903)
* *Soledades. Galerías. Otros poemas* (1907)
* *Campos de Castilla* (1912)
* *Poesías completas* (1917)
* *Nuevas canciones* (1924)
* *Poesías completas* (1936, cuarta edición)
* *Juan de Mairena* (1936)

### Μεταφράσεις στην ελληνική γλώσσα
* **Ποιήματα** (2009), *(ανθολόγηση και μετάφραση Ρήγας Καππάτος, για τις εκδόσεις «Εκάτη», 2009)* ISBN 978-960-408-090-8
* **Ποιήματα** - («Poesias Completas», έκδ. 1963) *(επιμέλεια και μετάφραση Κώστας Ε. Τσιρόπουλος, «Εκδόσεις των Φίλων», 1972)*

## Παραπομπές


## Εξωτερικοί σύνδεσμοι

* Αντόνιο Ματσάδο, καταχώρηση στη Biblionet

Κατηγορία:Ισπανοί ποιητές
Κατηγορία:Μέλη της Βασιλικής Ισπανικής Ακαδημίας
Πρωτάθλημα ποδοσφαίρου 1960 για την άνοδο στην Α΄ Εθνική κατηγορία

Η **[[Β΄ Εθνική ποδοσφαίρου ανδρών|Β΄ Εθνική Κατηγορία]] 1960** ήταν η 1η διοργάνωση της δεύτερης κατηγορίας που διεξήχθη χωρίς μόνιμο χαρακτήρα, στην οποία οι ομάδες αγωνίζονταν και στα τοπικά πρωταθλήματα των Ενώσεων Ποδοσφαιρικών Σωματείων (Ε.Π.Σ.). Μετείχαν 24 ομάδες χωρισμένες με γεωγραφικά κριτήρια σε τρεις ομίλους των οκτώ. Οι πρωταθλητές των 3 ομίλων προβιβάστηκαν στην Α΄ Εθνική Κατηγορία 1960–1961.

## Διοργάνωση
Τη σεζόν 1959-60 καθιερώθηκε η μόνιμη Α΄ Εθνική Κατηγορία, στην οποία μετείχαν ομάδες από όλη την Ελλάδα, χωρίς να μετέχουν παράλληλα στα τοπικά πρωταθλήματα. Παράλληλα αποφασίστηκε η διεξαγωγή ενός πρωταθλήματος Β΄ Εθνικής κατηγορίας, οι νικητές του οποίου θα ανέβαιναν στην Α΄ Εθνική της επόμενης σεζόν, αντικαθιστώντας τις ομάδες που υποβιβάζονταν. Το σχέδιο για την πρώτη εφαρμογή της Β΄ Εθνικής προέβλεπε συμμετοχή 24 ομάδων. Συμμετείχαν οι δύο πρώτες ομάδες από τις τρεις «ιδρύτριες» Ενώσεις ΕΠΣ Αθηνών, Πειραιώς και Θεσσαλονίκης, καθώς και οι πρωταθλήτριες ομάδες των 13 -εκείνη την περίοδο- ΕΠΣ «Α΄ κατηγορίας»: Πατρών, Θεσσαλίας, Θράκης, Αν. Μακεδονίας, Σερρών, ΚΔ Μακεδονίας, ΒΔ Μακεδονίας, Φθιωτιδοφωκίδας, Εύβοιας-Βοιωτίας, Αργολιδοκορινθίας, Καλαμάτας-Σπάρτης, Ηρακλείου και Δωδεκανήσου. Συμπεριλήφθηκαν επίσης οι δευτεραθλήτριες των ΕΠΣ Πατρών και Θεσσαλίας, καθώς και οι ομάδες που έχασαν στους αγώνες για την άνοδο στην Α΄ Εθνική πριν την έναρξη των πρωταθλημάτων, ο ΟΦΗ, ο Ολυμπιακός Χαλκίδας και η Ασπίδα Ξάνθης. Οι ομάδες που μετείχαν στην πρώτη εφαρμογή της Β΄ Εθνικής, αγωνίστηκαν στην αρχή της σεζόν στα τοπικά πρωταθλήματα και στη συνέχεια προκρίθηκαν να αγωνιστούν στη Β΄ Εθνική. Δηλαδή δεν συγκροτήθηκε μόνιμη Β΄ Εθνική, αλλά μια προσωρινή δεύτερη κατηγορία, στην οποία μετείχαν οι καλύτερες ομάδες των τοπικών ενώσεων (πρωταθλήτριες και δευτεραθλήτριες). Το σύστημα αυτό ίσχυσε για τρεις σεζόν.

Μετείχαν 24 ομάδες χωρισμένες σε τρεις ομίλους των οκτώ. Οι πρωταθλητές των ομίλων ανέβηκαν στην Α΄ Εθνική.

***Ομάδες**: 24
***Όμιλοι**: 3 (Νότιος, Κεντρικός, Βόρειος)
***Πρωταθλητές (άνοδος στην Α΄)**:
**'''Ατρόμητος Πειραιά'''
** **[[Α.Π.Ο. Φωστήρας Ταύρου|Φωστήρας Ταύρου]]**
**'''Θερμαϊκός Θεσσαλονίκης'''

## Βαθμολογίες

### Νότιος όμιλος

1 Αγώνας κατάταξης: '''Ατρόμητος Π.'''-Πανελευσινιακός 1-0.  

2 Ο Παναιτωλικός έχει έναν μηδενισμό και -1β.

### Κεντρικός όμιλος

### Βόρειος όμιλος

1 Ασπίς Ξάνθης -1β. 

## Πηγές
* Κώστας Πάλλης, «Η αφετηρία της Β' Εθνικής» 
* Στατιστική ποδοσφαίρου.
* Ανδρέας Μπόμης, "Αλμανάκ. Όλα για το ποδόσφαιρο '91", σ. 24.
* "Εκεί, εκεί στη Β΄ Εθνική. Οι απαρχές, περίοδος 1960.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σελ. 12-14.

## Παραπομπές


Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1959-1960
Σκέδαση Μπριγιουί

μικρογραφία|Σκέδαση Μπρίλλουιν : Διάγραμμα διάχυσης 90 μοιρών
**Σκέδαση Μπρίλλουιν** (συνήθως απαντάται ως **σκέδαση Brillouin**) είναι η σκέδαση της ηλεκτρομαγνητικής ακτινοβολίας που οφείλεται στα ακουστικά κύματα που προκαλλεί η προσπίπτουσα ακτινοβολία. Η ακτινοβολία καθώς περνάει μέσα από την ύλη μπορεί να προκαλέσει ακουστικά κύματα, δηλαδή μετατοπίζει τα δομικά της συστατικά. Τα ακουστικά κύματα αλλάζουν το δείκτη διάθλασης κατά περιοχές του υλικού, ώστε η πορεία του φωτός να αλλοιώνεται. Αυτό το φαινόμενο είναι σκέδαση και ονομάζεται **σκέδαση Μπρίλλουιν**. Η σκέδαση αυτή γίνεται προς την αντίθετη κατεύθυνση από την προσπίπτουσα ακτινοβολία.

## Πηγές
*

Κατηγορία:Οπτική
Πρωτάθλημα ποδοσφαίρου 1961 για την άνοδο στην Α΄ Εθνική κατηγορία

Η **[[Β΄ Εθνική ποδοσφαίρου ανδρών|Β΄ Εθνική Κατηγορία]] 1961** ήταν η 2η διοργάνωση της δεύτερης κατηγορίας που διεξήχθη χωρίς μόνιμο χαρακτήρα, στην οποία οι ομάδες αγωνίζονταν και στα τοπικά πρωταθλήματα των Ενώσεων Ποδοσφαιρικών Σωματείων (Ε.Π.Σ.). Μετείχαν 37 ομάδες χωρισμένες με γεωγραφικά κριτήρια σε τέσσερις ομίλους των εννιά και δέκα ομάδων. Οι πρωταθλητές των 4 ομίλων προκρίθηκαν στην τελική φάση, από την οποία οι 3 πρώτοι ανέβηκαν στην Α΄ Εθνική Κατηγορία 1961–1962.

## Διοργάνωση

Αρχικά διεξήχθησαν τα τοπικά πρωταθλήματα, από τα οποία οι πρωταθλήτριες, σε κάποιες περιπτώσεις και οι δευτεραθλήτριες και οι τριταθλήτριες από ΕΠΣ Αθήνας, ΕΠΣ Πειραιά και Ε.Π.Σ. Μακεδονίας προκρίθηκαν να λάβουν μέρος στο πρωτάθλημα Β΄ Εθνικής, το οποίο διεξήχθη σε δύο φάσεις. Μετείχαν 37 ομάδες. Στην πρώτη φάση, δημιουργήθηκαν τέσσερις όμιλοι, τρεις των εννέα (9) και ένας των δέκα (10) ομάδων. Οι πρωταθλητές των ομίλων προκρίθηκαν στην τελική φάση, στην οποία αγωνίστηκαν σε ενιαίο όμιλο δύο γύρων (6 αγώνες), από τον οποίο οι τρεις πρώτες ομάδες προήχθησαν στην Α΄ εθνική κατηγορία.
 
***Ομάδες (37)**
***Όμιλοι (4)**: Αθήνας (9), Πειραιά (9), Κεντρικός (10), Βόρειος (9)
***Πρωταθλητές (πρόκριση στην τελική φάση)**: 
****[[Α.Ο. Αιγάλεω (ποδόσφαιρο)|Α.Ο. Αιγάλεω]]**
****[[Πανελευσινιακός]]**
****[[Νίκη Βόλου (ποδόσφαιρο ανδρών)|Νίκη Βόλου]]**
****[[Ασπίς Ξάνθης (ποδόσφαιρο)|Ασπίδα Ξάνθης]]**
***Άνοδος στην Α΄ (3)**: Α.Ο. Αιγάλεω, Πανελευσινιακός, Νίκη Βόλου.

## Βαθμολογίες

### Όμιλος Αθήνας

 Την επόμενη σεζόν συνενώθηκαν με τον Ολυμπιακό Κ.  στον "Α.Ο. Ολυμπιακός-Πράσινα Πουλιά" ή "Όμιλο Καλαμάτας".

### Όμιλος Πειραιά

### Κεντρικός όμιλος

### Βόρειος όμιλος

Σε αγώνα κατάταξης: **[[Α.Π.Σ. Ασπίς Ξάνθης|Ασπίδα Ξάνθης]]** - Μακεδονικός: 2-1.

## Τελική φάση

 Λόγω της ισοβαθίας για την τρίτη θέση έγινε αγώνας κατάταξης στη Λάρισα, στον οποίο η ισοπαλία ευνοούσε τον Πανελευσινιακό λόγω καλύτερης διαφοράς τερμάτων, σύμφωνα με τον κανονισμό της εποχής. Ο αγώνας ήταν 1-1 ως το 89΄, όταν πέτυχε γκολ η Ασπίδα, το οποίο ακυρώθηκε ως φάουλ στον τερματοφύλακα. Τότε παίκτες, παράγοντες και φίλαθλοι της Ασπίδας επιτέθηκαν στο διαιτητή με άγριες διαθέσεις, με αποτέλεσμα να διακόψει τον αγώνα εις βάρος της ομάδας της Ξάνθης ("Αθλητική Ηχώ", 29/6/1961).

## Πηγές

*Στατιστική ποδοσφαίρου.
*Ανδρέας Μπόμης, "Αλμανάκ. Όλα για το ποδόσφαιρο '91", σ. 24.
*"Αθλητική Ηχώ", 15/5/1961, σ. 3.
*"Αθλητική Ηχώ", 26/6/1961, σ. 5.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 15-18.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1960-1961
Ζαν-Μπατίστ Καρπώ

Ο **Ζαν-Μπατίστ Καρπώ** (γαλλ.:*Jean-Baptiste Carpeaux*, 11 Μαΐου 1827 – 12 Οκτωβρίου 1875) ήταν Γάλλος
γλύπτης, ο οποίος θεωρείται ο σημαντικότερος της εποχής του και τα έργα του οποίου αποτελούν προανάκρουσμα της γλυπτικής του Ογκύστ Ροντέν. 

Ο Καρπώ γεννήθηκε στην πόλη Βαλανσιέν (*Valenciennes*) της βόρειας Γαλλίας το 1827. Σπούδασε γλυπτική από το 1844 στη Σχολή Καλών Τεχνών του Παρισιού και για ένα διάστημα υπήρξε μαθητής του διάσημου Γάλλου γλύπτη Φρανσουά Ρυντ (Francois Rude, 1784 – 1855). To 1854 κέρδισε το βραβείο της Ρώμης, που του έδωσε τη δυνατότητα να παραμείνει στη Ρώμη για επτά χρόνια (1854 – 1861), όπου και επηρεάστηκε από τα έργα των Ιταλών γλυπτών της Αναγέννησης Μιχαήλ Αγγέλου, Ντονατέλο και Βερόκιο. Κατά τα τελευταία χρόνια της ζωής του υπέφερε από μανία καταδίωξης. Πέθανε στις 12 Οκτωβρίου 1875 σε ηλικία 48 ετών στην πόλη Κουρμπεβουά (Courbevoie) της Γαλλίας.

Η φήμη του Καρπώ εδραιώθηκε με το έργο του σε μπρούντζο «Ο Ουγκολίνο και οι γιοι του» (1861, Ugolin et ses fils, Μητροπολιτικό Μουσείο Τέχνης, Νέα Υόρκη), με πολλές άλλες παραλλαγές του σε άλλα μουσεία, μεταξύ των οποίων και αυτή στο Μουσείο Ορσέ του Παρισιού. Από τα πιο γνωστά του έργα είναι «Η Κρήνη των Τεσσάρων Ηπείρων του Κόσμου» (1873, Fontaine des Quatre Parties du Monde)  στον Κήπο Μάρκο Πόλο στο Παρίσι, με τις τέσσερις γλυπτές γυναικείες μορφές που κρατούν τη γήινη σφαίρα και αντιπροσωπεύουν τις τέσσερις ηπείρους Ασίας, Ευρώπης, Αμερικής και Αφρικής. 

Το διασημότερο όμως έργο του Καρπώ είναι «Ο Χορός» (La Danse), που ολοκληρώθηκε το 1869 και αποτελεί ένα γλυπτικό σύνολο στην πρόσοψη της Όπερας Γκαρνιέ του Παρισιού. Η ρεαλιστική προσέγγιση του θέματος με τις γυμνές γυναικείες μορφές προκάλεσε έντονες αντιδράσεις στους ακαδημαϊκούς κύκλους και κατηγορήθηκε ως ανήθικο.


Valenciennes - Cimetière des Prix de Rome - Jean-Baptiste Carpeaux (2).jpg|Ζαν-Μπατίστ Καρπώ. Ανδριάντας στο Κοιμητήριο Prix της Ρώμης
Jean-Baptiste_Carpeaux.png|Προσωπογραφία του καλλιτέχνη.
La Danse - Jean Baptiste Carpeaux, Paris - Opera Garnier, 2011.jpg|«Ο Χορός». Έργο του Ζαν-Μπατίστ Καρπώ. Παρίσι - Όπερα Γκαρνιέ, 2011.

## Παραπομπές

## Πηγές
* Εγκυκλοπαίδεια Πάπυρος-Λαρούς-Μπριτάνικα, λήμμα «Καρπώ, Ζαν-Μπατίστ», τόμος 32, σελ. 234, Εκδόσεις Πάπυρος, Αθήνα, 1996.
* Χέρμπερτ Ρηντ: «Λεξικό Εικαστικών Τεχνών», λήμμα «Καρπώ, Ζαν-Μπατίστ», σελ. 104, Εκδόσεις ΥΠΟΔΟΜΗ, Αθήνα, 1986.
* «Παρίσι» (Οδηγοί του Κόσμου) στο «Η Κρήνη του Αστεροσκοπείου», σελ. 173, Εκδόσεις Καθημερινή/Dorling Kindersley Ltd, Αθήνα, 1998.
* Georges Belleiche: "Statues de Paris: Les rues de la Rive Gauche", Massin Editeur, Paris, 2006.

Κατηγορία:Γάλλοι γλύπτες
Θεία Δίκη

Ο φιλοσοφικός και θρησκευτικός όρος **θεία δίκη** χρησιμοποιείται με διπλή σημασία, υπό γενική και μερική άποψη, συνεπάγοντας καταστροφές.

Κατά τη γενικότερη άποψη ο όρος αποδίδεται με τις καταστροφές που επαπειλούνται ως τιμωρία από τον Θεό οι αδικοπραξίες που τελούν οι άνθρωποι είτε μεμονωμένα, είτε κατά λαός είτε και κατά των εχθρών λαού. Αντίθετα με τη στενότερη σημασία του όρου αποδίδεται κυρίως το επώδυνο τέλος της ιστορίας της ανθρωπότητας.
Οι  τρόποι (μέσα) καταστροφής κατά τη πρώτη περίπτωση θεωρούνται εκείνα τα οποία και αναφέρονται στα λεγόμενα "ειρηνικά" (ειρηνευτικές δεήσεις) που ψάλλονται στις χριστιανικές εκκλησίες, όπως π.χ. λιμός, λοιμός, σεισμός, καταποντισμός, αιφνίδια επιδρομή αλλοφύλων, αιφνίδιος πόλεμος ή θάνατος, καταιγίδα, πλημμύρα, πυρκαγιά κ.λπ. Ειδικότερα η θεία δίκη αναφαίνεται περισσότερο στη θρησκεία των Εβραίων, αν και προϋπήρχαν παρόμοια στοιχεία και σε παλαιότερες θρησκείες μη μονοθεϊστικές, όπως π.χ. στη βαβυλωνιακή, αρχαία αιγυπτιακή, τον ζωροαστρισμό, την αρχαία ελληνική κλπ., πολλά από τα οποία φέρεται να παρέλαβαν και οι Εβραίοι. Επ΄ αυτού μέγα πλήθος διαφόρων μυθολογημάτων έπλεξαν σχεδόν όλοι οι λαοί ως αυταπόδεικτη εκδήλωση της εξέλιξης  της συνείδησης και συναίσθησης ευθύνης των ανθρωπίνων πράξεων ως πρώιμο αίσθημα δικαίου.

Όσον αφορά τη στενότερη σημασία του όρου, η θεία δίκη συμπαρατάσσεται με την εσχατολογία αλλά και με μια παρουσία προσδοκίας με την οποία απαντάται ισοδύναμη και που περιγράφονται στη Βίβλο κατά ποικίλους τρόπους.
                                                                                                                                                                                                                                                                                                                                                                                                                                                                        
## Δείτε επίσης
*Θεοδικία
*Νέμεσις

## Πηγές
* Μεγάλη Ελληνική Εγκυκλοπαίδεια" τομ.ΙΒ΄, σελ.483.

Κατηγορία:Φιλοσοφικές έννοιες
Κατηγορία:Θεολογία
Κατηγορία:Χριστιανική θεολογία
Κατηγορία:Ιστορία και Θεωρία του Δικαίου
Νικηφόρος Βρυέννιος ο Νεότερος

Ο **Νικηφόρος Βρυέννιος ο Νεότερος** (1062 - 1137) γεννήθηκε στην Ορεστιάδα της Αδριανούπολης και ήταν γιος του ομωνύμου του στρατηγού. Σπούδασε στην Κωνσταντινούπολη. Ήταν λόγιος άνδρας, ικανός διπλωμάτης, σπουδαίος ρήτορας και γενναίος στρατιώτης.

## Βίος
Ο αυτοκράτωρ Αλέξιος Α΄ Κομνηνός, εκτιμώντας τη μόρφωση και την φυσική ωραιότητά του, του έδωσε ως σύζυγο την κόρη του Άννα Κομνηνή και τον τίμησε με το αξίωμα του *καίσαρος*. Επίσης του εμπιστεύτηκε σημαντικές στρατιωτικές αποστολές. Ο Νικηφόρος διηύθυνε την άμυνα της Κωνσταντινουπόλεως εναντίον του στρατού του Γοδεφρείδου της Μπουιγιόν κατά τη διάρκεια της Πρώτης Σταυροφορίας το 1097, ενώ το 1116 ηγήθηκε της εκστρατείας των Βυζαντινών εναντίον του Σελτζούκου σουλτάνου του Ικονίου.

Μετά τον θάνατο του Αλεξίου Α΄ το 1118 η Άννα Κομνηνή και η μητέρα της Ειρήνη Δούκαινα, οργανώνοντας συνωμοσία εναντίον του νομίμου διαδόχου Ιωάννη Β΄ Κομνηνού, προσπάθησαν ανεπιτυχώς να τον ανεβάσουν στον θρόνο. Ο ίδιος ο Νικηφόρος έδειξε αδιαφορία και συνέχισε να είναι νομιμόφρων στον Ιωάννη Β΄. Συνέχισε την ενασχόλησή του με τα γράμματα, έγραψε δε ιστορικό έργο για τον Αλέξιο Κομνηνό, καθώς και φιλοσοφικές και ρητορικές πραγματείες. Κυριότερο έργο του είναι η *Ύλη Ιστορίας*, χωρισμένη σε τέσσερα βιβλία. Κατ’ ουσίαν πρόκειται περί απομνημονευματικού χαρακτήρος σύγγραμμα. Ο συγγραφέας στηρίζεται σε προφορικές κυρίως μαρτυρίες από το οικογενειακό του περιβάλλον και δίδει έμφαση σε ό,τι αναφέρεται στην ιστορία των Κομνηνών, των Δουκών και των Βρυεννίων.

Ο Νικηφόρος Βρυέννιος πέθανε το έτος 1137.

## Έργα του
* Νικηφόρου του Βρυεννίου Ιστοριών Βιβλία Δ΄
*Η *Ύλη Ιστορίας* (πρωτότυπο κείμενο και μετάφραση Δέσπ. Τσουκλίδου) εκδόθηκε από τις εκδόσεις «Κανάκη».

## Βιβλιογραφία
* Καρλ Κρουμπάχερ, Ιστορία της βυζαντινής λογοτεχνίας (Geschichte der byzantinischen Literatur von Justinian bis zum Ende des Ostroemischen Reiches (1897), ελληνική μετάφραση Γεώργιος Σωτηριάδης, Αθήνα 1900
* Σαρλ Ντιλ, Βυζαντινές μορφές, Δελφοί, Αθήνα ά.χ.
* Εγκυκλοπαίδεια Πάπυρος-Λαρούς-Μπριτάννικα, τ. 15, Αθήνα 1996
* Αικατερίνη Χριστοφιλοπούλου, Βυζαντινή Ιστορία, τ. Γ΄, εκδόσεις Βάνιας, Θεσσαλονίκη 1996

Κατηγορία:Βυζαντινοί ιστορικοί
Κατηγορία:Βυζαντινοί στρατηγοί
Κατηγορία:Βυζαντινοί καίσαρες
Κατηγορία:Βυζαντινοί του 12ου αιώνα
Παλλάς (Σύγγραμμα περιοδικόν)

Η **Παλλάς** ήταν περιοδικό ποικίλης ύλης που εκδόθηκε από τον Νικόλαο Β. Βωτυρά στην Πάτρα κατά το 1877. Σύμφωνα με τον Νίκο Πολίτη ήταν το "... πρώτο πολυσέλιδο οικογενειακό περιοδικό με ποικίλη και ενδιαφέρουσα ύλη που εκδόθηκε στην Πάτρα..."

Ο Βωτυράς μια σχετικά άγνωστη στο ευρύ κοινό μορφή των γραμμάτων είχε επιχειρήσει παρόμοια έκδοση με τον ίδιο τίτλο στη Σύρο κατά το 1871. Χαμηλόβαθμος στρατιωτικός καριέρας, αναπτύσσει παράλληλα και συγγραφική και εκδοτική δραστηριότητα (Το υποτιθέμενον φάντασμα, η Σπάθη της εκδικήσεως, η Συνέπεια της αμαρτίας κ.ά.). Μάλιστα στα τεύχη 1,2 και 4 δημοσιεύσει σε συνέχειες τα τέσσερα πρώτα κεφάλαια του έργου "Το υποτιθέμενον φάντασμα" με τον υπότιτλο "Μυθιστορία πρωτότυπος".

Στη Δημοτική Βιβλιοθήκη Πατρών υπάρχουν έξι (6) τεύχη του περιοδικού, το περιεχόμενο των οποίων έχει ψηφιοποιηθεί και ευρετηριαστεί στη ψηφιακή συλλογή «Δανιηλίς» στο πλαίσιο σχετικής συνεργασίας με τη Βιβλιοθήκη & Κέντρο Πληροφόρησης του Πανεπιστημίου Πατρών. Είναι άγνωστο πότε διακόπηκε η έκδοση του περιοδικού.

## Πηγές

* 

* 

* 

## Δικτυακοί τόποι
*Ψηφιακή Συλλογή Δανϊηλίς: Ψηφιακά Τεκμήρια Δημοτικής Βιβλιοθήκης Πατρών - Βιβλιοθήκη & Κέντρο Πληροφόρησης, Πανεπιστήμιο Πατρών -*Ανοικτή Πρόσβαση στο πλήρες κείμενο των άρθρων του περιοδικού*

Κατηγορία:Ελληνικά λογοτεχνικά περιοδικά
Κατηγορία:Περιοδικά με τόπο έκδοσης την Πάτρα
Τίμο Σόινι

Ο **Τίμο Σόινι** (*Timo Juhani Soini*, 30 Μαΐου 1962) είναι Φινλανδός πολιτικός, ένας από τους συνιδρυτές και ο νυν ηγέτης του Κόμματος των Φινλανδών, το οποίο στις βουλευτικές εκλογές της 17ης Απριλίου του 2011 στη Φινλανδία κέρδισε 39 θέσεις στο Κοινοβούλιο, αυξάνοντας τα ποσοστά του από 4,1% που ήταν πριν τέσσερα χρόνια σε 19,0%, με αποτέλεσμα να γίνει το τρίτο μεγαλύτερο κόμμα στη φινλανδική βουλή. Το Κόμμα των Φινλανδών και ο Σόινι προσωπικά είναι εναντίον των μεταναστών καθώς και της οικονομικής βοήθειας προς την Ελλάδα, την Ιρλανδία και την Πορτογαλία. 

## Βιογραφικό
Ο Σόινι εργάστηκε για την εταιρία τροφίμων *Linkosuo Oy* το 1981 και το 1982. Το 1988 πήρε μάστερ στις Κοινωνικές επιστήμες από το Πανεπιστήμιο του Ελσίνκι. Από το 1983 μέχρι το 1992 ήταν Πρόεδρος και Γενικός Γραμματέας της Kehittyvän Suomen Nuorten Liitto (*Νεολαία για την Ανάπτυξη της Φινλανδίας*) και από το 1992 μέχρι τα τέλη του 1995 ήταν Γενικός Γραμματέας του *Αγροτικού Κόμματος της Φινλανδίας* (Finnish Rural Party) μετά τη διάλυση του οποίου, το 1995, ίδρυσε το Κόμμα των Φινλανδών. Δύο χρόνια αργότερα διαδέχτηκε τον Raimo Vistbacka στην ηγεσία του κόμματος θέση που διατηρεί μέχρι σήμερα. Στις βουλευτικές εκλογές την άνοιξη του 1999 ήταν υποψήφιος βουλευτής άλλα δεν εκλέχτηκε και το 2006 ήταν υποψήφιος στις προεδρικές εκλογές. Το 2000 εκλέχτηκε μέλος του δημοτικού συμβουλίου της πόλης Espoo και το 2003 μέλος του Φινλανδικού Κοινοβουλίου. Το 2009 ήταν ο πρώτος ευρωβουλευτής του Κόμματος των Φινλανδών.

## Παραπομπές


## Εξωτερικοί σύνδεσμοι
* 

Κατηγορία:Φινλανδοί πολιτικοί
Αποθήκη των Ωφελίμων και Τερπνών Γνώσεων

Η **Αποθήκη των Ωφελίμων και Τερπνών Γνώσεων** ήταν μηνιαίο περιοδικό παιδαγωγικού και ψυχαγωγικού χαρακτήρα. Εκδίδονταν αρχικά στην Ερμούπολη και κατόπιν στην Κωνσταντινούπολη κατά τη χρονική περίοδο 1847-1849. Εκδότης του ήταν ο Ιάκωβος Πιτζιπιός

Είχε υπότιτλο "σύγγραμμα περιοδικόν εις χρήσιν όλου του κόσμου" και άρχισε να εκδίδεται τον Ιούλιο του 1847 στην Ερμούπολη της Σύρου. Δεν είχε σχ΄σεη με τοην ομότιτλη περιοδική έκδοση που κυκλοφόρησε μεταξύ 1837 και 1844. Το περιοδικό ήταν μηνιαίο και σχήματος 4ο δίστηλο και συνολικά κυκλοφόρησε σε 19 τεύχη  των 16 έως 24 σελίδων έως τον Ιανουάριο του 1849. Η προσθήκη στον τίτλο της λέξης *τερπνών*  στις ωφέλιμες γνώσεις αποτυπώνει με τον πιο χαρακηριστικό τρόπο  τη στροφή από το ωφέλιμο στο τερπνό, κάτι που δείχνει και το νέο τύπο οικογενειακών πεεριοδικών. Η πρωτοπορία του εντύπου αφορούσε και τα εξωτερικά χαρακηριστικά του , όπω2ς το μεγάλο σχήμα και τις εικόνες. Επρόκειτο για ένα ερανιστικό περιοδικό καθώς δημοσίευε συνοπτικά ανυπόγραφες συνήθως συνεργασίες  που αφορούσαν ιστορικές διηγήσεις, ηθογραφικά διηγήματα, βιογραφίες ιστορικών προσώπων, περιγραφές σπανίων ζώων, επιστημονικές ανακαλύψεις, προσεγγίσεις της ιστορίας διαφόρων εθνών, περιγραφές πολιτιστικών μνημείων, περιγραφές εμπορικών εκθέσεων, ζητήματα αρχαίας και νεότερης ελληνικής φιλολογίας, μαθήματα με εγκυκλοπαιδικό χαρκτήρα, θέματα αναφερόμενα στη γυναίκα και τους προβληματισμούς της, διάφορες περιηγήσεις, περιγραφές φυσικών φαινόμενων και διάφορα γνωμικά και αποφθέγματα.
Στο περιοδικό συνεισέφεραν με άρθρα τους μερικά από τα γνωστότερα ονόματα της εποχής όπως οι Κωνσταντίνος Ασώπιος, Νεόφυτος Βάμβας, Γεώργιος Γεννάδιος, Αλέξανδρος Ρίζος Ραγκαβής, Γεώργιος Ράλλης  Κωνσταντίνος Κοντογόνης, Γεώργιος Τυπάλδος Κοζάκης 
## Παραπομπές


## Πηγές
* 
*Θανάσης Χρήστου, Κωνσταντίνος Δημητρίου Σχινάς. (1801-1857)Η ζωή, το έργο, η εποχή του, εκδ.Σύλλογος προς διάδοσιν  ωφελίμων βιβλίων, Αθήνα, 1998, σελ.

## Δικτυακοί τόποι
*Ψηφιακή Συλλογή Κοσμόπολις - Βιβλιοθήκη & Κέντρο Πληροφόρησης, Πανεπιστήμιο Πατρών -*Ανοικτή Πρόσβαση στο πλήρες κείμενο των άρθρων του περιοδικού*

Κατηγορία:Ελληνικά λογοτεχνικά περιοδικά
Βούλιστα Πρέβεζας

Η **Βούλιστα Πρέβεζας** είναι ένας οικισμός του Δήμου Ζηρού με 26 μόνιμους κατοίκους (απογραφή 2011). Ο οικισμός βρίσκεται σε υψόμετρο 580 μέτρων και απέχει από την πόλη της Φιλιππιάδας περίπου 24 χιλιόμετρα.

Σύμφωνα με το Σχέδιο Καποδίστρια, η Βούλιστα υπήρξε μέχρι το τέλος του 2010, οικισμός του Δήμου Φιλιππιάδας. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Ζηρού. Η Βούλιστα μαζί με τη Γωνιά και την Παναγιά αποτελούν την τοπική κοινότητα Παναγιάς με συνολικό πληθυσμό 334 κατοίκους.
## Διοικητικές μεταβολές
Ο οικισμός αναγνωρίστηκε το 1940 και εντάχθηκε στην κοινότητα Παναγιάς. Το 1997 εντάχθηκε στο Δήμο Φιλιππιάδας και το 2010 στο Δήμο Ζηρού.

## Δημογραφικά στοιχεία
Σήμερα ο πληθυσμός ανέρχεται στους 26 μόνιμους κατοίκους (απογραφή 2011), εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 37 κατοίκους. Οι πληθυσμιακές διακυμάνσεις, αποτυπώνονται στον παρακάτω πίνακα.


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)

ImageSize = width:800 height:393
PlotArea = left:50 bottom:50 top:30 right:30
DateFormat = x.y
Period = from:0 till:700
TimeAxis = orientation:vertical
AlignBars = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
 
  bar:1928 text:1928
  bar:1940 text:1940
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
PlotData=
  color:cobar width:20 align:left
 
  bar:1928 from:0 till: 545
  bar:1940 from:0 till: 205
  bar:1951 from:0 till: 22
  bar:1961 from:0 till: 169
  bar:1971 from:0 till: 50
  bar:1981 from:0 till: 41
  bar:1991 from:0 till: 34
  bar:2001 from:0 till: 37
  bar:2011 color:cobar2 from:0 till: 26
PlotData=

  
  bar:1928 at: 545 fontsize:S text: 545 shift:(-10,5)
  bar:1940 at: 205 fontsize:S text: 205 shift:(-10,5)
  bar:1951 at: 22 fontsize:S text: 22 shift:(-10,5)
  bar:1961 at: 169 fontsize:S text: 169 shift:(-10,5)
  bar:1971 at: 50  fontsize:S text:   50 shift:(-10,5)
  bar:1981 at: 41  fontsize:S text:   41 shift:(-10,5)
  bar:1991 at: 34  fontsize:S text:  34 shift:(-10,5)
  bar:2001 at: 37  fontsize:S text:  37 shift:(-10,5)
  bar:2011 at: 26  fontsize:S text:  26 shift:(-10,5)
TextData=
  fontsize:S pos:(20,20)
  text:"ΠΗΓΗ: E.Σ.Υ.Ε"


## Παραπομπές

## Εξωτερικοί σύνδεσμοι
* Δήμος Ζηρού 
* Περιφερειακή Ενότητα Πρέβεζας

Κατηγορία:Δήμος Ζηρού
Κατηγορία:Χωριά της περιφερειακής ενότητας Πρέβεζας
Η Κοκκινοσκουφίτσα (ταινία)

***Η Κοκκινοσκουφίτσα*** (πρωτότυπος τίτλος: *Red Riding Hood*) είναι αμερικανικό θρίλερ παραγωγής 2011, σε σκηνοθεσία της Κάθριν Χάρντγουικ και σενάριο του Ντέιβιντ Λέσλι Τζόνσον, σεναριογράφος της ταινίας τρόμου *[[Orphan]]*. Βασίζεται στο κλασικό παραμύθι *[[Κοκκινοσκουφίτσα]]* των Αδελφών Γκριμ.

## Πλοκή

Για δεκαετίες, οι κάτοικοι του μεσαιωνικού χωριού Ντάγκερχορν έχουν καταφέρει να συνυπάρχουν με έναν λυκάνθρωπο, που κάνει την εμφάνισή του όταν έχει πανσέληνο, προσφέροντάς του θυσίες ζώων για να καταλαγιάσουν την όρεξή του. Όταν όμως η πανσέληνος γίνεται κόκκινη, ο λυκάνθρωπος καταπατά τη συμφωνία και παίρνει τη ζωή ενός συνανθρώπου τους. 

Το θύμα αυτή τη φορά είναι η μεγαλύτερη αδελφή της Βάλερι (Αμάντα Σάιφρεντ), μιας όμορφης νεαρής κοπέλας, που έχει μόλις μάθει ότι οι γονείς της έχουν κανονίσει να την παντρέψουν με τον Χένρι (Μαξ Άιρονς), γόνο της πιο πλούσιας οικογένειας της πόλης, για να ξεπληρώσουν το χρέος τους στον πατέρα του. Αλλά στην καρδιά της Βάλερι υπάρχει χώρος μόνο για τον Πίτερ (Σάιλο Φερνάντεζ), ένα φτωχό ξυλοκόπο που αγαπά εδώ και πολλά χρόνια. 

Για να αποφύγει το χωρισμό, το ζευγάρι σχεδιάζει να το σκάσει, αλλά η τρομακτική παρουσία του λυκανθρώπου τους αλλάζει τα σχέδια. Καθώς η πόλη διψά για εκδίκηση, καλεί στο Ντάγκερχορν το διάσημο κυνηγό λυκάνθρωπων, τον πατέρα Σόλομον (Γκάρι Όλντμαν) προκειμένου να τους δώσει διέξοδο στο πρόβλημά τους. Αλλά η άφιξη του Σόλομον μόνο μεγαλύτερη αναταραχή φέρνει, καθώς προειδοποιεί τους κατοίκους, ότι ο λυκάνθρωπος παίρνει ανθρώπινη μορφή τη μέρα, και συνεπώς θα μπορούσε να είναι ο οποιοσδήποτε ανάμεσά τους. Κανείς δεν είναι υπεράνω υποψίας. Πανικός καταλαμβάνει την πόλη, καθώς ο αριθμός των νεκρών αυξάνεται κάθε φορά που το φεγγάρι γίνεται κόκκινο, σπέρνοντας τη διχόνοια στην κλειστή κοινωνία του Ντάγκερχορν. Στο μεταξύ, η Βάλερι ανακαλύπτει ότι έχει μια ιδιαίτερη σύνδεση με το λυκάνθρωπο, γεγονός που τους φέρνει κοντά, κάνοντάς την, ταυτόχρονα, ύποπτη και δόλωμα. 

## Διανομή
*Αμάντα Σάιφρεντ ως Βάλερι
*Γκάρι Όλντμαν ως Πατέρας Σόλομον
*Βιρτζίνια Μάντσεν ως Σουζέτ, μητέρα της Βάλερι
*Μπίλι Μπερκ ως Σεζάρ, πατέρας της Βάλερι
*Τζούλι Κρίστι ως Γιαγιά
*Σάιλο Φερνάντεζ ως Πίτερ
*Μαξ Άιρονς ως Χένρι Λαζάρ

## Υποδοχή
Η εφημερίδα *[[Daily Express]]* ανέφερε ότι "Η πλοκή έχει απίστευτο σασπένς στο στιλ της Αγκάθα Κρίστι –ο ένοχος μπορεί να είναι οποιοσδήποτε!». Επίσης, η ''Tolucan Times'' δήλωσε πως "Η Κοκκινοσκουφίτσα δεν είναι ταινία τρόμου ή «αντίπαλος» του ''Λυκόφως''. Είναι ταινία μυστηρίου, και μάλιστα πολύ καλή, με εξαιρετικές ερμηνείες, ρυθμό και ατμόσφαιρα".

## Παραπομπές


## Εξωτερικοί σύνδεσμοι
* Επίσημη ιστοσελίδα
* ''Η Κοκκινοσκουφίτσα'' στο IMDb
* ''Η Κοκκινοσκουφίτσα'' Rotten Tomatoes

Κατηγορία:Ταινίες του 2011
Κατηγορία:Ταινίες παραγωγής Warner Bros.
Κατηγορία:Καναδικές ταινίες
Κατηγορία:Καναδικές ταινίες τρόμου
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου
Κατηγορία:Καναδικές ταινίες φαντασίας
Κατηγορία:Αισθηματικές ταινίες τρόμου
Κατηγορία:Ταινίες σκοτεινής φαντασίας
Κατηγορία:Λυκάνθρωποι σε ταινίες
Κατηγορία:Ταινίες βασισμένες σε παραμύθια